Diari Oficial de la Generalitat Valenciana


Sumari del DOGV 3237, del 07-05-1998 (1998/3239)

RESOLUCIÓ de 26 de març de 1998, del Rectorat de la Universitat de València, per la qual convoca a concurs públic una plaça de becari/ària d'investigació al Departament de Microbiologia i Ecologia de la Facultat de Ciències Biològiques.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3239


Data del document
:   26-03-1998

Organisme emissor
:   Universitat de València

Tipus de document
:   Resolució

RESOLUCIÓ de 26 de març de 1998, del Rectorat de la Universitat de València, per la qual convoca a concurs públic una plaça de becari/ària d'investigació al Departament de Microbiologia i Ecologia de la Facultat de Ciències Biològiques. [1998/X3239]
  
Aquest rectorat, fent ús de les competències que li atribueix l'article 4 de l'Ordre Ministerial de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari/ària d'investigació, d'acord amb les següents
  
Bases de la convocatòria
  
1. Títol del projecte: «Shallow wetland lake functioning and restoration in a changing European environment», dirigit per la professora Maria Rosa Miracle Solé del Departament de Microbiologia i Ecologia de la Facultat de Ciències Biològiques.
  
2. Nombre de places: 1.
  
3. Perfil de la beca
  
3.1 Requisits:
  
3.1.1 Llicenciat/da en Ciències Biològiques.
  
3.1.2 Alumne/a de tercer cicle (o compromís de matricular-s'hi).
  
3.2 Mèrits a valorar:
  
3.2.1 Experiència en tècniques de camp de Limnologia
  
Experiència en Microscòpia.
  
Experiència en identificació i recompte del fitoplàncton i del perífiton.
  
Coneixements d'idiomes i d'informàtica.
  
3.3 Objectius del becari/ària: participar en un projecte internacional de mesocosmos en llacs soms dominats al principi per macròfits, per avaluar els canvis en les comunitats fitoplanctòniques i del perífiton, sotmeses a diferents càrregues de nutrients i en diferents densitats de peixos.
  
3.4 Condicions de la beca.
  
Durada: 1 any prorrogable.
  
Dotació: 110.000 PTA/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix cap relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5 El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari/ària, o per informe negatiu raonat de la directora de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del/de la sol·licitant.
  
4. Documentació: instància, certificat acadèmic detallat i currículum vitae amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar al Registre general de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la selecció de becaris d'investigació de la Universitat de València a càrrec de projectes d'investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.